b'\n_START_ARTICLE_\nLorde\n_START_SECTION_\n1996\xe2\x80\x932008: Primers anys de vida\n_START_PARAGRAPH_\nDe descend\xc3\xa8ncia croata i irlandesa, Ella Yelich-O\'Connor va n\xc3\xa9ixer a Takapuna el 7 de novembre del 1996. El seu pare era un enginyer civil anomenat Vic O\'Connor i la seva mare era la poeta Sonja Yelich. Es va criar a un barri pr\xc3\xb2xim de Devonport amb dues germanes (Jerry i \xc3\x8dndia Yelich-O\'Connor) i un germ\xc3\xa0 (Angelo Yelich-O\'Connor)_NEWLINE_Als cinc anys es va unir a un grup de teatre i va treballar per desenvolupar l\'orat\xc3\xb2ria. Als seus anys de prim\xc3\xa0ria, Lorde va anar a l\xe2\x80\x99Escola Vauxhall i, m\xc3\xa9s tard, a l\xe2\x80\x99Escola Interm\xc3\xa8dia Belmont. La seva mare la va animar a llegir una s\xc3\xa8rie de llibres, que Lorde va citar com una influ\xc3\xa8ncia l\xc3\xadrica, "Suposo que la meva mare va influir en el meu estil l\xc3\xadric comprant-me llibres sempre. Ella em donava una barreja de llibres per nens i per adults, ja que no hi havia realment cap llibre que no pogu\xc3\xa9s llegir. Recordo haver llegit Feed per M.T. Anderson quan tenia sis anys i ella seu donant-me Salinger i Carver quan era jove, i Janet Frame quan tamb\xc3\xa9 era molt jove"._NEWLINE_Lorde, quan era jove, va jugar a netball femen\xc3\xad a l\xe2\x80\x99escola Vauxhall juntament amb la seva companya de classe Eliza McCartney, que m\xc3\xa9s tard es va convertir en una medallista de bronze ol\xc3\xadmpic en el salt de perxa.\n_START_SECTION_\n2009\xe2\x80\x9311: Comen\xc3\xa7ament de la carrera\n_START_PARAGRAPH_\nEl maig del 2009, Lorde i un m\xc3\xbasic amic seu, anomenat Louis McDonald, van guanyar el concurs de talents anual de l\xe2\x80\x99Escola Interm\xc3\xa8dia Belmont com a duo.\xc2\xa0El 13 d\'agost del 2009, Lorde i McDonald van ser convidats per xerrar a les tardes de Jim Mora, a la r\xc3\xa0dio de Nova Zelanda. All\xc3\xa0 van cantar versions de Pixie Lott "Mama Do (Uh Oh, Uh Oh)" i Kings of Leon de "Use Somebody". El pare de McDonald, anomenat Ian, va enviar un registre d\xe2\x80\x99\xc3\xa0udio d\xe2\x80\x99ella i de Louis McDonald cantant la can\xc3\xa7\xc3\xb3 de Duffy "Warwick Avenue ", i un registre de v\xc3\xaddeo de Lorde i Louis McDonald cantant Pixie Lott de" Mama Do",  a A&R Scott MacLachlan de \xe2\x80\x9cUniversal Music Group\xe2\x80\x9d (UMG) . El 2009, MacLachlan la va contractar per UMG per al desenvolupament. Lorde tamb\xc3\xa9 va formar part de la banda de l\xe2\x80\x99Escola Interm\xc3\xa8dia Belmont anomenada \xe2\x80\x9cExtreme\xe2\x80\x9d; la banda assol\xc3\xad el tercer lloc a la Batalla de bandes finals \xe2\x80\x9cNorth Shore\xe2\x80\x9d al Centre Mason Bruce, Takapuna, Auckland, el 18 de novembre del 2009. _NEWLINE_El 2010, Lorde i McDonald van realitzar \xe2\x80\x9ccovers\xe2\x80\x9d en directe de forma regular com un duet anomenat "Ella & Louis", actuant a \xe2\x80\x9cThe Leigh Sawmill Cafe\xe2\x80\x9d, el 15 d\'agost, a \xe2\x80\x9cRoasted Addiqtion Cafe in Kingsland\xe2\x80\x9d el 20 d\'agost, a \xe2\x80\x9cThe Vic Unplugged\xe2\x80\x9d al Teatre Vict\xc3\xb2ria, a Devonport el 27 d\'octubre, i al Devonstock, a Devonport, el 12 de desembre. Mentre treballava en la seva carrera musical, ella va assistir a l\xe2\x80\x99Escola de Gram\xc3\xa0tica Takapuna des del 2010 fins al 2013, completant el seu dotz\xc3\xa8 any. M\xc3\xa9s tard va decidir no tornar a l\'escola el 2014, quan tan sols tenia tretze anys._NEWLINE_El 2011, UMG va contractar l\xe2\x80\x99entrenador vocal Frances Dickinson per donar-li classes de cant dues vegades a la setmana durant un any. Durant aquest temps, ella va comen\xc3\xa7ar a escriure can\xc3\xa7ons i va aprendre d\xe2\x80\x99una s\xc3\xa8rie de compositors, tot i que no va tenir \xc3\xa8xit. A l\'edat de catorze anys, Lorde va comen\xc3\xa7ar a llegir contes i va aprendre com compondre can\xc3\xa7ons. Ella va realitzar les seves pr\xc3\xb2pies can\xc3\xa7ons originals p\xc3\xbablicament per primera vegada a \xe2\x80\x9cThe Vic Unplugged II\xe2\x80\x9d, a l\'escenari principal del Teatre Vict\xc3\xb2ria, a Devonport, el 16 de novembre del 2011. El desembre del 2011, MacLachlan va ajuntar Lorde amb Joel Little, compositor, productor discogr\xc3\xa0fic i l\'ex vocalista de \xe2\x80\x9cGoodnight Nurse\xe2\x80\x9d. La parella va gravar cinc can\xc3\xa7ons per a un EP a \xe2\x80\x9cLittle Golden Age Studios\xe2\x80\x9d a Morningside, Auckland i va acabar despr\xc3\xa9s de tres setmanes.\xc2\xa0\xc2\xa0\xc2\xa0\xc2\xa0\n_START_SECTION_\n2012\xe2\x80\x9315:\xc2\xa0Pure Heroine i la banda sonora de Els Jocs de la Fam\n_START_PARAGRAPH_\nEl novembre del 2012, Lorde va autoeditar el seu registre, titulat \xe2\x80\x9cThe Love Club EP\xe2\x80\x9d, a trav\xc3\xa9s del seu compte de \xe2\x80\x9cSoundCloud\xe2\x80\x9d perqu\xc3\xa8 la gent el pogu\xc3\xa9s baixar gratu\xc3\xaftament. Despr\xc3\xa9s de ser descarregat gratu\xc3\xaftament 60.000 vegades, UMG va decidir llan\xc3\xa7ar comercialment l\'EP per a les vendes del mar\xc3\xa7 del 2013. L\'EP va aconseguir el n\xc3\xbamero dos a les llistes d\'\xc3\xa8xits musicals de Nova Zelanda i Austr\xc3\xa0lia. El juny del mateix any, "Royals" va ser llan\xc3\xa7at com single de l\'EP. El senzill va tenir molt d\xe2\x80\x99\xc3\xa8xit, estant al n\xc3\xbamero u en el Billboard Hot 100 dels EUA durant nou setmanes consecutives. En conseq\xc3\xbc\xc3\xa8ncia, Lorde es va convertir en l\'artista solista m\xc3\xa9s jove en aconseguir un senzill n\xc3\xbamero u als EUA amb "Royals", des de la can\xc3\xb3 de Tiffany anomenada \xe2\x80\x9cI Think We\'re Alone Now\xe2\x80\x9d (1987). Finalment, la can\xc3\xa7\xc3\xb3 va guanyar \xe2\x80\x9c2013 APRA Silver Scroll Award\xe2\x80\x9d, i dos premis Grammy per la millor interpretaci\xc3\xb3 pop com a solista i per a la millor can\xc3\xa7\xc3\xb3 de l\xe2\x80\x99any als Premis Grammy del 2014._NEWLINE_El setembre del 2013, Lorde va llan\xc3\xa7ar el seu primer \xc3\xa0lbum, Pure Heroine. L\'\xc3\xa0lbum va encap\xc3\xa7alar les llistes de Nova Zelanda i Austr\xc3\xa0lia i va arribar a les cinc millors posicions de diverses llistes nacionals com Canad\xc3\xa0, Irlanda, Noruega i el Regne Unit. Als EUA, Pure Heroine va aconseguir el n\xc3\xbamero tres en el \xe2\x80\x9cBillboard 200\xe2\x80\x9d i ja havia venut 1,33 milions de c\xc3\xb2pies el 2014. A nivell mundial s\xe2\x80\x99havia venut 1,5 milions de c\xc3\xb2pies de Pure Heroine\xc2\xa0 a finals del 2013.                                                     L\'\xc3\xa0lbum va ser nominat per al Premi Grammy pel millor \xc3\xa0lbum de pop vocal. _NEWLINE_L\xe2\x80\x99estrena de Pure Heroine va ser precedida per quatre singles: "Tennis Court", que s\xe2\x80\x99estren\xc3\xa0 el juny del 2013, arribant a ser la millor de la llista de singles de Nova Zelanda; el tercer single, anomenat "Team", va esdevenir un \xc3\xa8xit que arrib\xc3\xa0 a estar al top 10 de tot el m\xc3\xb3n; i "No Better", una can\xc3\xa7\xc3\xb3 nom\xc3\xa9s inclosa a la versi\xc3\xb3 ampliada de Pure Heroine, i "Glory and Gore" van ser estrenades com els dos singles finals del registre, respectivament. El setembre del 2013, la versi\xc3\xb3 del cover de Lorde del single \xe2\x80\x9cTears for Fears\xe2\x80\x9d, "Everybody Wants to Rule the World", produ\xc3\xafda per Michael A. Levine\xc2\xa0i Lucas Cantor es va incloure a la banda sonora de la pel\xc2\xb7l\xc3\xadcula Els Jocs de la Fam\xc2\xa0: En Flames._NEWLINE_El novembre del 2013, Lorde va signar un contracte de publicitat amb \xe2\x80\x9cSongs Music Publishing\xe2\x80\x9d, de 2,5 milions de d\xc3\xb2lars, despr\xc3\xa9s d\'una guerra d\'ofertes entre diverses companyies, incloent \xe2\x80\x9cSony Music Entertainment\xe2\x80\x9d i la seva etiqueta de UMG. L\'acord atorga a l\'editorial el dret de llicenciar la m\xc3\xbasica de Lorde per al cinema i la publicitat. A finals del 2013 ella va comen\xc3\xa7ar una relaci\xc3\xb3 amb el fot\xc3\xb2graf James Lowe._NEWLINE_El desembre del 2013, Lorde va anunciar que havia comen\xc3\xa7at a escriure material per al seu segon \xc3\xa0lbum. El juny del 2014, Lorde va dir que el seu segon \xc3\xa0lbum estava en les seves primeres etapes i que, fins ara, era "totalment diferent" de l\xe2\x80\x99anterior \xc3\xa0lbum. A la primera meitat del 2014, Lorde va encap\xc3\xa7alar diversos festivals, incloent el Festival Laneway a Sydney, Austr\xc3\xa0lia, les tres edicions Sud-americanes de Lollapalooza-Xile, Santiago; Buenos Aires, Argentina; i S\xc3\xa3o Paulo, Brasil i al Festival de Coachella a Calif\xc3\xb2rnia._NEWLINE_Per promoure el The Love Club EP\xc2\xa0i\xc2\xa0Pure Heroine, Lorde es va embarcar en una gira internacional, la primera etapa de la qual es va dur a terme a Am\xc3\xa8rica del Nord a principis del 2014. M\xc3\xa9s tard va anunciar la parada a Austr\xc3\xa0lia, que es va celebrar el juliol, i la tornada \xc2\xa0es dugu\xc3\xa9 a terme a Am\xc3\xa8rica del Nord, celebrada a l\'agost. A l\'abril del mateix any, Lorde va interpretar "All Apologies" amb els membres supervivents de Nirvana durant la cerim\xc3\xb2nia d\'inducci\xc3\xb3 de la banda al \xe2\x80\x9cRock N \'Roll Hall of Fame\xe2\x80\x9d. _NEWLINE_L\'1 d\'agost del 2014, Lorde va actuar de nou a \xe2\x80\x9cLollapalooza\xe2\x80\x9d al Grant Park, Chicago. El repertori de Lorde va ser acceptat per la cr\xc3\xadtica, amb la selecci\xc3\xb3 de Billboard com la cinquena millor actuaci\xc3\xb3 del festival, mentre Rolling Stone la va considerar la millor de l\'esdeveniment de Chicago. _NEWLINE_El 29 de setembre del 2014, Lorde estren\xc3\xa0 "Yellow Flicker Beat" com el primer senzill de la banda sonora de la pel\xc2\xb7l\xc3\xadcula Els Jocs de la Fam: Ocell de la revolta - Part 1; Lorde va supervisar la confrontaci\xc3\xb3 del contingut de l\'\xc3\xa0lbum, a m\xc3\xa9s de contribuir cantant en diverses can\xc3\xa7ons. Pel seu aniversari divuit\xc3\xa8 aniversari el novembre del 2014, es va estimar que Lorde valia NZ $ 11 milions de d\xc3\xb2lars nova zelandesos. Lorde es va presentar a "Magnets", una can\xc3\xa7\xc3\xb3 en el segon \xc3\xa0lbum de \xe2\x80\x9cDisclosure\xe2\x80\x9d anomenat \xe2\x80\x9cCaracal\xe2\x80\x9d, estrenat el setembre del 2015.\n_START_SECTION_\n2016\xe2\x80\x93present: Melodrama\n_START_PARAGRAPH_\nEn els Brit Awards 2016, Lorde va fer una interpretaci\xc3\xb3 de "Life on Mars" en homenatge al difunt cantant angl\xc3\xa8s David Bowie. D\'acord amb Billboard, Lorde va dir que estaria escrivint nou material el desembre del 2013. Mentre responia a un fan en el seu compte d\'Instagram a l\'agost del 2016, ella va dir que el disc estava escrit i que en aquells moments estaven en les etapes de producci\xc3\xb3. El novembre va publicar en el seu compte de Facebook el seg\xc3\xbcent: \xe2\x80\x9cEscriure Pure Heroine va ser la meva manera de consagrar la nostra gl\xc3\xb2ria adolescent, posant-lo en llums per sempre, aix\xc3\xad que part de mi mai mor, i aquest disc - b\xc3\xa9, aquest tracta sobre el que ve a continuaci\xc3\xb3... La festa est\xc3\xa0 a punt de comen\xc3\xa7ar. Estic llesta per mostrar el nou m\xc3\xb3n\xe2\x80\x9d. Des del comen\xc3\xa7ament del 2017, Lorde ha estat insinuant la finalitzaci\xc3\xb3 del seu nou disc i el so de l\'\xc3\xa0lbum._NEWLINE_El 16 de febrer del 2017, el seu segell discogr\xc3\xa0fic, Republic Records, va publicar una data de 3/7 amb \xe2\x80\x9cT\xc3\xadtol Confidencial\xe2\x80\x9d que va revelar el seu segon disc molt esperat, que m\xc3\xa9s tard va ser aprovat pel segell discogr\xc3\xa0fic. El 26 de febrer, Lorde va fer un avan\xc3\xa7 de la seva nova m\xc3\xbasica a Nova Zelanda en un anunci amb les dates 3/2/17 i 3/3/17, referint-se a Nova York i Nova Zelanda respectivament. Dos dies abans de l\xe2\x80\x99estrena, es va revelar que el primer single del seu segon \xc3\xa0lbum seria \xe2\x80\x9cGreen Light\xe2\x80\x9d. El 2 de mar\xc3\xa7 va revelar el t\xc3\xadtol del seu segon \xc3\xa0lbum, Melodrama, que s\'estrenar\xc3\xa0 el 16 de juny del 2017. Lorde estren\xc3\xa0 una nova can\xc3\xa7\xc3\xb3 de l\'\xc3\xa0lbum, titulada \xe2\x80\x9cLiability\xe2\x80\x9d, el 9 de mar\xc3\xa7 del 2017. Lorde va representar \xe2\x80\x9cGreen Light\xe2\x80\x9d i \xe2\x80\x9cLiability\xe2\x80\x9d en p\xc3\xbablic per primera vegada com a convidada musical l\xe2\x80\x9911 de mar\xc3\xa7 del 2017, en un episodi de Saturday Night Live. Va revelar les 11 can\xc3\xa7ons de l\xe2\x80\x99\xc3\xa0lbum al maig. El segon single, \xe2\x80\x9cPerfect Places\xe2\x80\x9d, s\xe2\x80\x99estren\xc3\xa0 el 2 de juny de 2017. El 8 de juny de 2017 es va anunciar el \xe2\x80\x9cMelodrama World Tour\xe2\x80\x9d, comen\xc3\xa7ant a Manchester el 26 de setembre de 2017, amb Khalid com a suport per a la secci\xc3\xb3 europea de la gira. El senzill promocional final, \xe2\x80\x9cSober\xe2\x80\x9d, es va estrenar el 9 de juny de 2017 i l\xe2\x80\x99\xc3\xa0lbum Melodrama, el 16 de juny de 2017. Dos mesos despr\xc3\xa9s, un remix de \xe2\x80\x9cHomemade Dynamite\xe2\x80\x9d, amb veus de Khalid, Post Malone i SZA s\xe2\x80\x99estren\xc3\xa0 en el tercer senzill de l\xe2\x80\x99\xc3\xa0lbum. Va rebre una nominaci\xc3\xb3 per a l\xe2\x80\x99\xc3\x80lbum de l\xe2\x80\x99any a la cerim\xc3\xb2nia dels Premis Grammy del 2018.\n_START_SECTION_\nInflu\xc3\xa8ncies\n_START_PARAGRAPH_\nLorde va cr\xc3\xa9ixer escoltant el m\xc3\xbasic nord-americ\xc3\xa0 de jazz Billie Holiday i els m\xc3\xbasics soul Sam Cooke, Etta James i Otis Redding, la m\xc3\xbasica dels quals \xc3\xa9s admirada per Lorde per "la collita del seu sofriment". A m\xc3\xa9s a m\xc3\xa9s escoltava els discos preferits dels seus pares pels gustos de Cat Stevens, Neil Young i Fleetwood Mac en els seus primers anys. Entre aquests registres, Lorde considerava \xe2\x80\x9cRumours\xe2\x80\x9d, de Fleetwood Mac, com "un registre perfecte". Ella cita les veus inusuals de Grimes, la banda \xe2\x80\x9cSleigh Bells\xe2\x80\x9d i el productor \xe2\x80\x9cSBTRKT\xe2\x80\x9d com les seves influ\xc3\xa8ncies prominents. A m\xc3\xa9s, Lorde anomena Thom Yorke com una influ\xc3\xa8ncia per la seva forma "intel\xc2\xb7ligent" d\xe2\x80\x99utilitzar la seva veu, aix\xc3\xad com Nicki Minaj i Kendrick Lamar pel seu to \xe2\x80\x9cd\xe2\x80\x99atrevida". Altres inspiracions per Lorde inclouen Lana Del Rey, Grace Jones, James Blake, Yeasayer, \xe2\x80\x9cAnimal Collective\xe2\x80\x9d, Bon Iver, Radiohead, Jamie Woon, Arcade Fire, Kurt Vonnegut, Laurie Anderson, Kanye West i \xe2\x80\x9cPrince\xe2\x80\x9d. _NEWLINE_Ella cita el raper J. Cole i els productors electr\xc3\xb2nics com influ\xc3\xa8ncies, dient que ella estava impressionat per \xe2\x80\x9cles seves veus d\'una manera molt interessant, ja que podria estar tallant una part vocal o carregant-se capes vocals\xe2\x80\x9d. Katy Perry, Justin Timberlake, Bruno Mars i Sara Bareilles tamb\xc3\xa9 han influenciat Lorde vocalment. Lorde tamb\xc3\xa9 afirma que es va inspirar en les identitats inicialment ocultes de \xe2\x80\x9cBurial\xe2\x80\x9d i \xe2\x80\x9cThe Weeknd\xe2\x80\x9d, explica, \xe2\x80\x9dsento que el misteri \xc3\xa9s m\xc3\xa9s interessant\xe2\x80\x9d. Ella constata la seva mare, una poetessa, com la influ\xc3\xa8ncia principal per la seva habilitat de compondre can\xc3\xa7ons. A m\xc3\xa9s, Lorde nomena diversos autors com Raymond Carver, \xe2\x80\x9cWells Tower\xe2\x80\x9d, Tobias Wolff, Clara Vaye Watkins, Sylvia Plath, Walt Whitman i \xe2\x80\x9cT.S. Eliot\xe2\x80\x9d com a inspiracions l\xc3\xadriques \xe2\x80\x93particularment assenyalant la seva sintaxi._NEWLINE_Mentre escrivia el seu segon \xc3\xa0lbum, Melodrama, Lorde es va inspirar en els estils mel\xc3\xb2dics d\xe2\x80\x99una gran varietat de m\xc3\xbasics, entre ells Phil Collins, Don Henley, Tom Petty, Joni Mitchell, Leonard Cohen i Robyn. Ella cita l\xe2\x80\x99emocionant veu de Kate Bush i Sin\xc3\xa9ad O\'Connor, aix\xc3\xad com l\xe2\x80\x99\xc3\xbas que Laurie Anderson feia del sintatizador de veu com una inspiraci\xc3\xb3 per a la seva pr\xc3\xb2pia entrega vocal a l\xe2\x80\x99\xc3\xa0lbum. Durant el proc\xc3\xa9s d\xe2\x80\x99enregistrament, Lorde va declarar que l\xe2\x80\x99\xc3\xa0lbum de Frank Ocean de 2016, Blonde, la va inspirar a experimentar amb l\'\xc3\xbas d\'un "anti-cor". Amb freq\xc3\xbc\xc3\xa8ncia va escoltar l\xe2\x80\x99\xc3\xa0lbum de Paul Simon de 1986, Graceland, i Anti, l\'\xc3\xa0lbum de Rihanna del 2016, mentre anava en metro a Nova York i en taxi cap a casa des de festes a la seva ciutat natal d\xe2\x80\x99Auckland. Lorde cita el conte curt de ci\xc3\xa8ncia-ficci\xc3\xb3 "There Will Come Soft Rains" de Ray Bradbury com a inspiraci\xc3\xb3 per gran part de la hist\xc3\xb2ria de l\xe2\x80\x99enregistrament, relacionant-lo amb les seves pr\xc3\xb2pies realitats a les quals ella s\xe2\x80\x99enfront\xc3\xa0.\n_START_SECTION_\nEstil de m\xc3\xbasica\n_START_PARAGRAPH_\nEls cr\xc3\xadtics musicals opinen que la m\xc3\xbasica de Lorde s\'extreu dels subg\xc3\xa8neres de l\'electr\xc3\xb2nica, el pop, el rock: espec\xc3\xadficament l\xe2\x80\x99art pop, el dream pop, l\xe2\x80\x99indie pop, l\xe2\x80\x99electropop i l\'indie-electro. Diversos cr\xc3\xadtics tamb\xc3\xa9 noten les influ\xc3\xa8ncies de hip hop i \xe2\x80\x9cR&B\xe2\x80\x9d en les estrenes de Lorde. En una revisi\xc3\xb3 de \xe2\x80\x9cConsequence of Sound\xe2\x80\x9d, Jon Hadusek detalla que la producci\xc3\xb3 m\xc3\xadnima en la m\xc3\xbasica de Lorde \xe2\x80\x9cli permet permet cantar qualsevol melodia que ella vol, estenent capes unes sobre les altres per crear un efecte de cor\xe2\x80\x9d. Jason Lipshutz, de Billboard, comparteix que les seves can\xc3\xa7ons es caracteritzen pel ress\xc3\xb2 de greus profunds, bucles cadenciosos i ritmes programats. Paul Lester, de \xe2\x80\x9cThe Guardian\xe2\x80\x9d, compara la m\xc3\xbasica de Lorde amb la de \xe2\x80\x9cSky Ferreira\xe2\x80\x9d, Lana Del Rey, Grimes i Eliza Doolittle. _NEWLINE_Lorde \xc3\xa9s una contralt; no obstant aix\xc3\xb2, a "Royals" canta amb un registre vocal de mezzosoprano. Lorde escriu la seva m\xc3\xbasica vocal i no toca instruments musicals a les seves can\xc3\xa7ons o als escenaris. Ella afirma que el seu objectiu principal \xc3\xa9s la seva veu, elaborant, \xe2\x80\x9cJo no toco cap instrument, aix\xc3\xad que la meva veu ha de ser la protagonista. El meu registre vocal \xc3\xa9s molt important\xe2\x80\x9d. Evan Sawdey, de \xe2\x80\x9cPopMatters\xe2\x80\x9d, descriu la veu de Lorde com a \xe2\x80\x9c\xc3\xbanica i poderosament intrigant\xe2\x80\x9d. Jason Lipshutz, de Billboard, alaba \xc2\xa0la seva veu per ser \xe2\x80\x9cdin\xc3\xa0mica, brillant i mesurada\xe2\x80\x9d. Lester caracteritza la veu de Lorde com" dol\xc3\xa7a, sensual i amarga\xe2\x80\x9d, mentre que James Lachno de \xe2\x80\x9cThe Daily Telegraph\xe2\x80\x9d la caracteritza com una \xe2\x80\x9csacsejada electro\xe2\x80\x9d. En un article per a \xe2\x80\x9cThe AV Club\xe2\x80\x9d, Kevin McFarland escriu que \xe2\x80\x9cla veu de Lorde \xc3\xa9s l\'alfa i l\'omega del seu talent. Ella t\xc3\xa9 una pres\xc3\xa8ncia i una veu tan desenvolupades com cantants que la doblen en edat. La seva veu no \xc3\xa9s estrident ni aclaparadora, sin\xc3\xb3 que m\xc3\xa9s aviat \xc3\xa9s desconcertant i fascinant, dues caracter\xc3\xadstiques que floten per si soles en un mar de reverberaci\xc3\xb3 i tocs digitals i que estan inundades d\'un ex\xc3\xa8rcit de sons agregats amb els seus cors.\n_START_SECTION_\nComposici\xc3\xb3 i lletres\n_START_PARAGRAPH_\nParlant de la seva col\xc2\xb7laboraci\xc3\xb3 amb Joel Little, Lorde comparteix que \xe2\x80\x9cLittle\xe2\x80\x9d perfecciona el seu \xe2\x80\x9cdur potencial per acabar amb les can\xc3\xa7ons\xe2\x80\x9d, un dels millors aspectes d\'ell. Ella tamb\xc3\xa9 veu \xe2\x80\x9cLittle\xe2\x80\x9d com \xe2\x80\x9cl\'\xc3\xbanic que estava treballant amb la m\xc3\xbasica electr\xc3\xb2nica de la manera que ella estava interessada\xe2\x80\x9d. Lorde explica que les seves can\xc3\xa7ons s\xc3\xb3n modelades per les seves lletres, les quals ella sentia com \xe2\x80\x9cuna forma m\xc3\xa9s coherent de treballar\xe2\x80\x9d. Ella va dir: \xe2\x80\x9cJo tendeixo a comen\xc3\xa7ar amb les lletres \xe2\x80\x93 de vegades la llavor d\'una can\xc3\xa7\xc3\xb3 ser\xc3\xa0 nom\xc3\xa9s una paraula que vaig pensar que era extraordin\xc3\xa0ria, que resumeix una idea particular que havia estat tractant de trobar\xe2\x80\x9d. No obstant aix\xc3\xb2, ella aclareix que el proc\xc3\xa9s de composici\xc3\xb3 de \xe2\x80\x9cTennis Court\xe2\x80\x9d va ser diferent de la forma en qu\xc3\xa8 normalment escriu una can\xc3\xa7\xc3\xb3\xc2\xa0: les lletres es basen en la m\xc3\xbasica instant\xc3\xa0nia i en el ritme. _NEWLINE_El contingut de les lletres de les seves dos estrenes importants, The Love Club EP i Pure Heroine, critica el corrent principal de la cultura popular. Lindsay Zoladz, de \xe2\x80\x9cPitchfork Media\xe2\x80\x9d, va notar que Lorde va expressar la seva indifer\xc3\xa8ncia cap a la cultura d\'avui dia, explicant que \xe2\x80\x9cLorde s\xe2\x80\x99ha introdu\xc3\xaft en el m\xc3\xb3n com alg\xc3\xba que no importa gaire\xe2\x80\x9d. De part de la revista \xe2\x80\x9cRolling Stone\xe2\x80\x9d, el cr\xc3\xadtic Jonah Weiner tamb\xc3\xa9 ha detectat els temes t\xc3\xadpics de la m\xc3\xbasica pop adolescent, entre ells \xe2\x80\x9cl\'ansietat social, l\'anhel rom\xc3\xa0ntic, el tedi debilitant i la diversi\xc3\xb3\xe2\x80\x9d. Jim Pickney, de \xe2\x80\x9cNew Zealand Listener\xe2\x80\x9d, escriu que les lletres de Lorde estan estructurades com a forma de contes i  elogia que la seva habilitat per compondre can\xc3\xa7ons \xe2\x80\x9ccombina inequ\xc3\xadvocament la confusi\xc3\xb3 adolescent, la curiositat i la confian\xc3\xa7a amb la seva habilitat per les paraules que va m\xc3\xa9s enll\xc3\xa0 dels seus anys\xe2\x80\x9d.\n_START_SECTION_\nImatge p\xc3\xbablica\n_START_PARAGRAPH_\nLorde va triar el seu nom art\xc3\xadstic perqu\xc3\xa8 estava fascinat amb \xe2\x80\x9cels membres de la reialesa i l\'aristocr\xc3\xa0cia\xe2\x80\x9d. No obstant aix\xc3\xb2, ella trobava que el nom de \xe2\x80\x9cLord\xe2\x80\x9d era massa mascul\xc3\xad, aix\xc3\xad que va afegir una \xe2\x80\x9ce\xe2\x80\x9d per fer-lo m\xc3\xa9s femen\xc3\xad. Ella va descriure la seva imatge p\xc3\xbablica com \xe2\x80\x9cnatural\xe2\x80\x9d. La seva m\xc3\xbasica es caracteritza per la forma en la qual la seva visi\xc3\xb3 de la cultura pop es contrasta amb la dels seus contemporanis, com Miley Cyrus i Rihanna. Lorde \xc3\xa9s una feminista autoproclamada. _NEWLINE_En una entrevista amb la revista \xe2\x80\x9cQ\xe2\x80\x9d, el novembre de 2013, Lorde va expressar la seva frustraci\xc3\xb3 cap a \xe2\x80\x9ccertes coses sobre la m\xc3\xbasica\xe2\x80\x9d: \xe2\x80\x9cHi ha un munt de t\xc3\xa0ctiques indecents avui dia. La gent est\xc3\xa0 intentant de superar-se els uns als altres, el que probablement culminar\xc3\xa0 en dues persones follant a l\'escenari dels Grammy\xe2\x80\x9d.       A m\xc3\xa9s a m\xc3\xa9s, despr\xc3\xa9s de l\xe2\x80\x99estrena de \xe2\x80\x9cPure Heroine\xe2\x80\x9d, ella es va descriure a si mateixa com una persona de \xe2\x80\x9csexualment oberta\xe2\x80\x9d, explicant:_NEWLINE_A la gent els agrada pintar-me d\xe2\x80\x99una manera_NEWLINE_determinada, per\xc3\xb2 s\xc3\xb3c una persona sexualment oberta i no tinc res en contra de qualssevol que es despullen. Personalment, no crec que aix\xc3\xb2 complementaria la meva m\xc3\xbasica de qualsevol forma o que\xc2\xa0 m\xe2\x80\x99ajudaria a explicar una hist\xc3\xb2ria millor. No \xc3\xa9s com si tingu\xc3\xa9s un problema amb ballar_NEWLINE_envoltada de persones amb roba interior \xc2\xa0\xe2\x80\x94 crec que es pot fer servir aquestes coses d\'una manera molt poderosa. Simplement no trobo que sigui necessari per a mi. _NEWLINE_El novembre de 2013, Lorde va ser inclosa a la llista de \xe2\x80\x9cTime\xe2\x80\x9d com una de les adolescents m\xc3\xa9s influents del m\xc3\xb3n, amb Mark Metcalfe des de la publicaci\xc3\xb3 comentant que ella estava \xe2\x80\x9cforjant el seu propi cam\xc3\xad\xe2\x80\x9d. El gener de 2014, la revista Forbes va col\xc2\xb7locar Lorde \xc2\xa0a la seva llista de \xe2\x80\x9c30 Under 30\xe2\x80\x9d dels joves \xe2\x80\x9cque estan canviant el nostre m\xc3\xb3n\xe2\x80\x9d. A m\xc3\xa9s a m\xc3\xa9s, va ser la persona m\xc3\xa9s jove a apar\xc3\xa8ixer a la llista. A l\'octubre d\'aquest any, Lorde fou inclosa a la llista feta per la revista\xe2\x80\x9cTime\xe2\x80\x9d, anomenada \xe2\x80\x9cEls 25 adolescents m\xc3\xa9s influents del 2014\xe2\x80\x9d. Presentant Lorde a la portada del 6 de setembre del 2013, la revista \xe2\x80\x9cBillboard\xe2\x80\x9d va nomenar Lorde \xe2\x80\x9cla seva nova hero\xc3\xafna de rock alt\xe2\x80\x9d. Britney Spears \xc3\xa9s una admiradora de Lorde, comentant que la seva m\xc3\xbasica \xc3\xa9s \xe2\x80\x9crealment diferent i genial\xe2\x80\x9d. _NEWLINE_El juny del 2014, Lorde va estrenar una de dues peces de la col\xc2\xb7lecci\xc3\xb3 de maquillatge d\'edici\xc3\xb3 limitada en col\xc2\xb7laboraci\xc3\xb3 amb \xe2\x80\x9cMAC Cosmetics\xe2\x80\x9d, que consisteix en una barra de llavis titulada despr\xc3\xa9s del seu primer \xc3\xa0lbum, Pure Heroine, i un llapis d\'ulls. Ella va filmar un v\xc3\xaddeo per la Comissi\xc3\xb3 Electoral per fomentar la participaci\xc3\xb3 electoral dels joves a les eleccions generals de 2014 de Nova Zelanda, tot i ser molt jove per votar al moment. El 13 de maig de 2015, una figura de cera de Lorde va ser introdu\xc3\xafda a la \xe2\x80\x9cMadame Tussauds Hollywood\xe2\x80\x9d. Lorde ha criticat altres artistes i la seva m\xc3\xbasica com Justin Bieber, Selena Gomez, Taylor Swift, Drake, Nicki Minaj, Miley Cyrus, i David Guetta.\n_START_SECTION_\nControv\xc3\xa8rsia\n_START_PARAGRAPH_\nEl desembre de 2017 Lorde va cancel\xc2\xb7lar el seu concert programat a Israel el juny despr\xc3\xa9s d\'una campanya en l\xc3\xadnia d\'activistes solidaris palestins que donaven suport a la campanya Boicot, Desinversions i Sancions. Aquesta campanya en l\xc3\xadnia va incloure una carta oberta publicada a la revista en l\xc3\xadnia The Spinoff, tant per l\'activista jueva neozelandesa Justine Sachs com per l\'activista palestina de Nova Zelanda, Nadia Abu-Shanab, per instar a Lorde a cancel\xc2\xb7lar la seva gira per Israel, citant els presumptes abusos d\'Israel contra els drets humans dels palestins. Lorde tamb\xc3\xa9 va emetre un comunicat a Twitter donant les gr\xc3\xa0cies als seus fans per educar-la sobre Israel-Palestina. _NEWLINE_La cancel\xc2\xb7laci\xc3\xb3 de la seva gira israeliana per part de Lorde va ser rebuda per activistes i partidaris palestins, incloent la Campanya Palestina per al Boicot Acad\xc3\xa8mic i Cultural d\'Israel i el grup de pau jueva de Nova Zelanda, Dayenu; de la qual Sachs era un membre fundador. Per contra, les accions de Lorde van ser criticades per grups i partidaris pro-israelians com Shalom.Kiwi i l\'actriu Roseanne Barr. El ministre d\'Educaci\xc3\xb3 i Cultura israeli\xc3\xa0, Miri Regev, i l\'ambaixador israeli\xc3\xa0 a Nova Zelanda, Itzhak Gerbeg, tamb\xc3\xa9 van fer declaracions per instar a Lorde a reconsiderar la seva cancel\xc2\xb7laci\xc3\xb3; aquest \xc3\xbaltim convid\xc3\xa0 Lorde a con\xc3\xa8ixer-lo. El rab\xc3\xad nord-americ\xc3\xa0 Shmuley Boteach va pagar un anunci de p\xc3\xa0gina completa al The Washington Post, amb el t\xc3\xadtol "Lorde i Nova Zelanda ignoren S\xc3\xadria per atacar Israel", i la van anomenar una "fan\xc3\xa0tica", assenyalant que la seva gira passaria per R\xc3\xbassia malgrat el suport de Putin al r\xc3\xa8gim siri\xc3\xa0._NEWLINE_En resposta a l\xe2\x80\x99anunci de Boteach, centenars d\'actors, escriptors, directors i m\xc3\xbasics, inclosos Roger Waters, John Cusack, Angela Davis, Mark Ruffalo i Viggo Mortensen van emetre una carta conjunta a The Guardian que defensava la posici\xc3\xb3 de Lorde.\xc2\xa0\n_START_SECTION_\nPremis i nominacions\n_START_PARAGRAPH_\nDespr\xc3\xa9s del seu descobriment, Lorde va guanyar quatre \xe2\x80\x9cNew Zealand Music Awards\xe2\x80\x9d a la cerim\xc3\xb2nia de 2013. A m\xc3\xa9s a m\xc3\xa9s, "Royals" va guanyar \xe2\x80\x9cNew Zealand APRA Scroll Silver Awards\xe2\x80\x9d aquell any. El 2014 els premis Grammy, Lorde va rebre dos premis Grammy pel seu single "Royals" en les categories de la Millor actuaci\xc3\xb3 d\xe2\x80\x99artista solista pop i Can\xc3\xa7\xc3\xb3 de l\'any. Tamb\xc3\xa9 ha aconseguit dos premis de m\xc3\xbasica Billboard, un \xe2\x80\x9cMTV Video Music Awards\xe2\x80\x9d i tres \xe2\x80\x9cWorld Music Awards\xe2\x80\x9d.'